୨ ମାସର ଶିଶୁକୁ ଚେଙ୍କ\nକେନ୍ଦୁଝର, ୨୦ା୨ (ସ୍ବ.ପ୍ର.)-କେନ୍ଦୁଝର ଜିଲାରେ ଚିକିତ୍ସାସେବା ଅପହଞ୍ଚ ଥିବା ଇଲାକାରେ ଚ\n୨ ମାସର ଶିଶୁକୁ ଚେଙ୍କ\t December 20th, 00:00 AM December 20th, 00:00 AM\nକେନ୍ଦୁଝର, ୨୦ା୨ (ସ୍ବ.ପ୍ର.)-କେନ୍ଦୁଝର ଜିଲାରେ ଚିକିତ୍ସାସେବା ଅପହଞ୍ଚ ଥିବା ଇଲାକାରେ ଚେଙ୍କ ଚିକତ୍ସା ଭଳି ଅନ୍ଧବିଶ୍ୱାସ ଦୂର ହେଉ ନାହିଁ । ଜଣେ ପରେ ଜଣେ ଶିଶୁ ଚେଙ୍କ ଚିକତ୍ସା କାରଣରୁ ଅସୁସ୍ଥ ହୋଇ ଡାକ୍ତରଖାନାରେ ଭର୍ତ୍ତି ହେବା ଭଳି ଘଟଣା ବାରମ୍ବାର ପଦାକୁ ଆସୁଛି। ସଚେତନତା ସୃଷ୍ଟି ଲାଗି ପ୍ରଶାସନର ଉଦ୍ୟମ ସତ୍ତ୍ୱେ ଏଥିରୁ କିଛି ସୁଫଳ ମିଳୁ ନାହିଁ । ଏହି ଜିଲା ବାଂଶପାଳ ବ୍ଲକ ଅଧୀନ ଯାତ୍ରା ପଞ୍ଚାୟତ ଅଡାଳ ଗ୍ରାମର ଏକ ୨ ମାସର ଶିଶୁପୁତ୍ରକୁ ବୁଧବାର ଗୁରୁତର ଅବସ୍ଥାରେ ଆଣି ଜିଲା ମୁଖ୍ୟ ଡାକ୍ତରଖାନା ଶିଶୁ ଓାର୍ଡରେ ଭର୍ତ୍ତି କରାଯାଇଛି। ଶିଶୁକୁ ଚେଙ୍କ ଦିଆଯାଇ ନାହିଁ ବୋଲି ପରିବାର ଲୋକେ କହୁଥିଲେ ମଧ୍ୟ ଶିଶୁର ନାହି ଚାରିପାଖରେ ଚେଙ୍କ ଦାଗ ରହିଥିବା ଡାକ୍ତରଖାନା ସୂତ୍ରରୁ ଜଣାପଡିଛି । ପେଟ ରୋଗ ଭଲ କରିବାକୁ ଲୋକେ ଅନ୍ଧବିଶ୍ୱାସର ବଶବର୍ତ୍ତୀ ହୋଇ ଶିଶୁଙ୍କୁ ଚେଙ୍କ ଦେଇଥାନ୍ତି। ଶିଶୁ ଓାର୍ଡରେ ଚିକିତ୍ସାଧୀନ ଥିବା ଶିଶୁର ଅବସ୍ଥା ଗୁରୁତର ରହିଥିବା ତାଙ୍କୁ ଚିକିତ୍ସା କରୁଥିବା ଡାକ୍ତର କହିଛନ୍ତି।
